
DR 30.11.2009 103 

 
Untuk makluman Ahli Yang Berhormat, projek membina Jambatan Kedua Sultan 

Yahya Petra telah ditender pada 28 Julai 2006 sementara milik tapak pula adalah pada 18 
Jun 2007. Tarikh siap asal projek ini mengikut kontrak ialah pada 17 Disember 2009. Walau 
bagaimanapun pelaksanaan projek ini telah mengalami kelewatan dengan projek tersebut 
dijadualkan siap pada 10 Februari 2011. Untuk makluman Ahli Yang Berhormat juga, 
kemajuan fizikal sebenar ini di tapak adalah sebanyak 32.8 peratus berbanding dengan 
jadual sebanyak 36.4 peratus. Projek ini telah mengalami kelewatan sebanyak 32 hari 
sehingga tarikh hari ini.   

Yang Berhormat Jempol meminta Kementerian Kerja Raya menyediakan 
kemudahan R&amp;R di Jalan Bukit Putus dan membolehkan ramai orang menikmati keindahan 
di sekitar Bukit Putus. Untuk makluman Ahli Yang Berhormat, Kementerian Kerja Raya 
sudah pun menyenaraikan satu kajian yang bersepadu untuk mengenal pasti lokasi R&amp;R di 
sepanjang Jalan Persekutuan dalam Rancangan Malaysia Kesepuluh. Sungguhpun begitu, 
pembinaan R&amp;R ini nanti adalah di bawah tiga pihak berkuasa iaitu pihak negeri, pihak 
berkuasa tempatan dan pihak swasta.  

Yang Berhormat Jempol juga meminta penjelasan status terkini Projek Lebuh 
Raya Seremban-Port Dickson. Tadi juga Yang Berhormat Telok Kemang pun sama. Untuk 
makluman Ahli Yang Berhormat, projek pembinaan jalan baru dari Lebuh Raya Seremban-
Port Dickson, Jalan Persekutuan 5 di Pasir Panjang dan menaik taraf Jalan Persekutuan 5 
dari Pasir Panjang ke Linggi, Negeri Sembilan Seksyen 1 telah dimilik tapak pada 14 
Februari 2005. Tarikh siap mengikut kontrak adalah pada 12 Ogos 2007. Walau 
bagaimanapun projek ini telah mengalami kelewatan dan telah dijadualkan semula untuk 
disiapkan pada 1 Disember 2009.  

Namun Kementerian Kerja Raya berpendapat projek ini masih bermasalah untuk 
disiapkan mengikut jadual yang baru. Oleh itu notis penamatan kontrak telah dikeluarkan 
pada 1 Oktober 2009 kepada kontraktor asal. Buat masa ini subkontraktor baru telah 
dilantik untuk menyiapkan kerja-kerja yang belum dibuat oleh kontraktor asal dan 
pemantauan sedang dibuat dalam tempoh liquidated and a certain damages, dengan izin.  

Yang Berhormat Lipis meminta penjelasan projek Jalan Simpang Pulai-Lojing. 
Untuk makluman Ahli Yang Berhormat, projek Simpang Pulai-Lojing Gua Musang, Kuala 
Berang merupakan pembinaan jalan raya baru dan menaik taraf jalan raya yang merentasi 
empat buah negeri iaitu Perak, Pahang, Kelantan dan Terengganu. Jumlah panjang 
keseluruhan projek ini adalah sepanjang 318 kilometer. Pelaksanaan projek ini telah 
dibahagikan kepada sepuluh pakej. Buat masa ini hanya Pakej 9 dan Pakej 7c sahaja yang 
tidak dapat dilaksanakan memandangkan peruntukan yang diluluskan tidak mencukupi.  

Walau bagaimanapun cadangan pelaksanaan kedua-dua pakej ini menjadi 
keutamaan kementerian ini supaya dipohon kepada Agensi Pusat untuk dipertimbangkan 
dalam Rancangan Malaysia Kesepuluh. Yang Berhormat Lipis memohon supaya membina 
sebuah jambatan merentasi Sungai Jelai, Kuala Lipis di laksanakan di bawah Kementerian 
Kerja Raya. Untuk makluman Ahli Yang Berhormat, bagi melaksanakan pembinaan 
jambatan tersebut, kementerian memerlukan kajian terperinci sebelum sebarang 
pelaksanaan dapat dibuat memandangkan tiada pembangunan di sebarang sungai.  

Yang Berhormat Lipis juga memohon penjelasan berkaitan peruntukan diluluskan 
sebanyak RM50 juta bagi menaik taraf jalan Benta ke Raub. Untuk makluman Ahli Yang 
Berhormat, peruntukan yang telah diluluskan sebanyak RM50 juta adalah untuk membaiki 
lapan buah jambatan dan sekolah berbahaya di sepanjang laluan dari Benta ke Jerantut. 
Buat masa ini status semasa bagi pembinaan lapan buah jambatan tersebut adalah lima 
buah jambatan telah di tender manakala baki tiga buah jambatan sedang di peringkat reka 
bentuk.  

Yang Berhormat Kota Raja, bertanya status projek naik taraf dari bulatan Bukit 
Kemuning hingga ke persimpangan Taman Sri Muda. Projek menaik taraf jalan dari bulatan 
Bukit Kemuning hingga ke persimpangan Taman Sri Muda telah dimasukkan dalam senarai 
projek untuk dilaksanakan dalam Rancangan Malaysia Kesepuluh. Walau bagaimanapun, 
pelaksanaannya adalah tertakluk kepada kelulusan oleh agensi pusat. 

 



Untuk makluman Ahli Yang Berhormat, projek membina Jambatan Kedua Sultan. Yahya Petra telah ditender pada 28 Julai 2006 sementara milik tapak pula adalah pada 18 Jun 2007. Tarikh siap asal projek ini mengikut kontrak ialah pada 17 Disember 2009. Walau bagaimanapun pelaksanaan projek ini telah mengalami kelewatan dengan projek tersebut dijadualkan siap pada 10 Februari 2011. Untuk makluman Ahli Yang Berhormat juga, kemajuan fizikal sebenar ini di tapak adalah sebanyak 32.8 peratus berbanding dengan jadual sebanyak 36.4 peratus. Projek ini telah mengalami kelewatan sebanyak 32 hari sehingga tarikh hari ini. Yang Berhormat Jempol meminta Kementerian Kerja Raya menyediakan kemudahan R&R di Jalan Bukit Putus dan membolehkan ramai orang menikmati keindahan di sekitar Bukit Putus. Untuk makluman Ahli Yang Berhormat, Kementerian Kerja Raya sudah pun menyenaraikan satu kajian yang bersepadu untuk mengenal pasti lokasi R&R di sepanjang Jalan Persekutuan dalam Rancangan Malaysia Kesepuluh. Sungguhpun begitu, pembinaan R&R ini nanti adalah di bawah tiga pihak berkuasa iaitu pihak negeri, pihak berkuasa tempatan dan pihak swasta. Yang Berhormat Jempol juga meminta penjelasan status terkini Projek Lebuh Raya Seremban-Port Dickson. Tadi juga Yang Berhormat Telok Kemang pun sama. Untuk makluman Ahli Yang Berhormat, projek pembinaan jalan baru dari Lebuh Raya Seremban- Port Dickson, Jalan Persekutuan 5 di Pasir Panjang dan menaik taraf Jalan Persekutuan 5 dari Pasir Panjang ke Linggi, Negeri Sembilan Seksyen 1 telah dimilik tapak pada 14 Februari 2005. Tarikh siap mengikut kontrak adalah pada 12 Ogos 2007. Walau bagaimanapun projek ini telah mengalami kelewatan dan telah dijadualkan semula untuk disiapkan pada 1 Disember 2009. Namun Kementerian Kerja Raya berpendapat projek ini masih bermasalah untuk disiapkan mengikut jadual yang baru. Oleh itu notis penamatan kontrak telah dikeluarkan pada 1 Oktober 2009 kepada kontraktor asal. Buat masa ini subkontraktor baru telah dilantik untuk menyiapkan kerja-kerja yang belum dibuat oleh kontraktor asal dan pemantauan sedang dibuat dalam tempoh liquidated and a certain damages, dengan izin. Yang Berhormat Lipis meminta penjelasan projek Jalan Simpang Pulai-Lojing. Untuk makluman Ahli Yang Berhormat, projek Simpang Pulai-Lojing Gua Musang, Kuala Berang merupakan pembinaan jalan raya baru dan menaik taraf jalan raya yang merentasi empat buah negeri iaitu Perak, Pahang, Kelantan dan Terengganu. Jumlah panjang keseluruhan projek ini adalah sepanjang 318 kilometer. Pelaksanaan projek ini telah dibahagikan kepada sepuluh pakej. Buat masa ini hanya Pakej 9 dan Pakej 7c sahaja yang tidak dapat dilaksanakan memandangkan peruntukan yang diluluskan tidak mencukupi. Walau bagaimanapun cadangan pelaksanaan kedua-dua pakej ini menjadi keutamaan kementerian ini supaya dipohon kepada Agensi Pusat untuk dipertimbangkan dalam Rancangan Malaysia Kesepuluh. Yang Berhormat Lipis memohon supaya membina sebuah jambatan merentasi Sungai Jelai, Kuala Lipis di laksanakan di bawah Kementerian Kerja Raya. Untuk makluman Ahli Yang Berhormat, bagi melaksanakan pembinaan jambatan tersebut, kementerian memerlukan kajian terperinci sebelum sebarang pelaksanaan dapat dibuat memandangkan tiada pembangunan di sebarang sungai. Yang Berhormat Lipis juga memohon penjelasan berkaitan peruntukan diluluskan sebanyak RM50 juta bagi menaik taraf jalan Benta ke Raub. Untuk makluman Ahli Yang Berhormat, peruntukan yang telah diluluskan sebanyak RM50 juta adalah untuk membaiki lapan buah jambatan dan sekolah berbahaya di sepanjang laluan dari Benta ke Jerantut. Buat masa ini status semasa bagi pembinaan lapan buah jambatan tersebut adalah lima buah jambatan telah di tender manakala baki tiga buah jambatan sedang di peringkat reka bentuk. Yang Berhormat Kota Raja, bertanya status projek naik taraf dari bulatan Bukit Kemuning hingga ke persimpangan Taman Sri Muda. Projek menaik taraf jalan dari bulatan Bukit Kemuning hingga ke persimpangan Taman Sri Muda telah dimasukkan dalam senarai projek untuk dilaksanakan dalam Rancangan Malaysia Kesepuluh. Walau bagaimanapun, pelaksanaannya adalah tertakluk kepada kelulusan oleh agensi pusat.